Forbudet mot kristendommen ble opphevet i mars 1873. Da bad Petitjean om 15 ferske misjonærer fra Frankrike; elleve var i gang på misjonsmarken påfølgende september. Laucaigne ble utnevnt til hjelpebiskop for Petitjean. Det ble opprettet et seminar for utdannelse av forkynnere i Nagasaki. På slutten av 1873 hadde misjonen to biskoper, 23 misjonærer, tre kirker, to seminarer, en pikeskole og to hjem for foreldreløse barn.